CELEX: 62009TN0296
Language: sk
Date: 2009-07-30 00:00:00
Title: Vec T-296/09: Žaloba podaná 30. júla 2009 — EFIM/Komisia

24.10.2009   
            
            
               SK
            
            
               Úradný vestník Európskej únie
            
            
               C 256/27
            
         Žaloba podaná 30. júla 2009 — EFIM/Komisia
   (Vec T-296/09)
   2009/C 256/50
   Jazyk konania: nemčina
   
      Účastníci konania
   
   
      Žalobkyňa: European Federation of Ink and Ink Cartridge Manufacturers (EFIM) (Kolín nad Rýnom, Nemecko) (v zastúpení: D. Ehle, advokát)
   
      Žalovaná: Komisia Európskych spoločenstiev
   
      Návrhy žalobkyne
   
   
               —
            
            
               zrušiť rozhodnutie Komisie z 20. mája 2009 vo veci COMP/C-3/39.391 EFIM,
            
         
               —
            
            
               zaviazať žalovanú na náhradu trov konania.
            
         
      Žalobné dôvody a hlavné tvrdenia
   
   Žalobkyňa napáda rozhodnutie Komisie z 20. mája 2009 vo veci COMP/C-3/39.391 EFIM. V tomto rozhodnutí Komisia zamietla sťažnosť, ktorou žalobkyňa vytýkala rozličné porušenia článkov 81 ES a 82 ES viacerými výrobcami atramentových tlačiarní na trhoch s atramentovými kartridž.
   Na odôvodnenie svojej žaloby žalobkyňa v prvom rade uvádza, že Komisia nezohľadnila viaceré dôležité skutočností, čím porušila zásadu riadnej správy veci verejných, povinnosť náležitej starostlivosti, povinnosť odôvodnenia ako aj právo byť vypočutý. Ďalej Komisia uvádza, že posúdenia vykonané žalovanou v napadnutom rozhodnutí, najmä pokiaľ ide o kritériá priority prejednávania sťažností, sú zjavne nesprávne. Nakoniec žalobkyňa tvrdí, že účinná ochrana hospodárskej súťaže pred obmedzeniami, na ktoré odkazuje žalobkyňa, môže zabezpečiť iba žalovaná, keďže vnútroštátne protimonopolné úrady a súdy majú iba miestne obmedzenú príslušnosť.